CELEX: 22013D0043
Language: el
Date: 2013-03-15 00:00:00
Title: Απόφαση της Μεικτής Επιτροπής του ΕΟΧ αριθ. 43/2013, της 15ης Μαρτίου 2013 , για την τροποποίηση του παραρτήματος XVIII (Υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) της συμφωνίας για τον ΕΟΧ

29.8.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 231/17
            
         ΑΠΌΦΑΣΗ ΤΗΣ ΜΕΙΚΤΉΣ ΕΠΙΤΡΟΠΉΣ ΤΟΥ ΕΟΧ
   αριθ. 43/2013
   της 15ης Μαρτίου 2013
   για την τροποποίηση του παραρτήματος XVIII (Υγεία και ασφάλεια κατά την εργασία, εργατικό δίκαιο και ίση μεταχείριση ανδρών και γυναικών) της συμφωνίας για τον ΕΟΧ
   Η ΜΕΙΚΤΗ ΕΠΙΤΡΟΠΗ ΤΟΥ ΕΟΧ,
   Έχοντας υπόψη τη συμφωνία για τον Ευρωπαϊκό Οικονομικό Χώρο (εφεξής «η συμφωνία για τον ΕΟΧ»), και ιδίως το άρθρο 98,
   Εκτιμώντας τα ακόλουθα:
   
               (1)
            
            
               Η οδηγία 77/576/ΕΟΚ του Συμβουλίου (1) καταργήθηκε με την οδηγία 92/58/ΕΟΚ του Συμβουλίου (2) που είναι ενσωματωμένες στη συμφωνία για τον ΕΟΧ και, ως εκ τούτου, η αναφορά στην οδηγία 77/576/ΕΟΚ πρέπει να διαγραφεί από τη συμφωνία για τον ΕΟΧ.
            
         
               (2)
            
            
               Η οδηγία 86/188/ΕΟΚ του Συμβουλίου (3) καταργήθηκε από την οδηγία 2003/10/ΕΚ του Ευρωπαϊκού Κοινοβουλίου και του Συμβουλίου (4), που είναι ενσωματωμένες στη συμφωνία για τον ΕΟΧ και, ως εκ τούτου, η αναφορά στην οδηγία 86/188/ΕΟΚ πρέπει να διαγραφεί από τη συμφωνία για τον ΕΟΧ.
            
         
               (3)
            
            
               Η οδηγία 93/104/ΕΚ του Συμβουλίου (5) καταργήθηκε από την οδηγία 2003/88/ΕΚ του Ευρωπαϊκού Κοινοβουλίου και του Συμβουλίου (6), που είναι ενσωματωμένες στη συμφωνία για τον ΕΟΧ και, ως εκ τούτου, η αναφορά στην οδηγία 93/104/ΕΚ πρέπει να διαγραφεί από τη συμφωνία για τον ΕΟΧ.
            
         
               (4)
            
            
               Το παράρτημα XVIII της συμφωνίας για τον ΕΟΧ θα πρέπει επομένως να τροποποιηθεί αναλόγως,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το κείμενο του σημείου 1 (οδηγία 77/576/ΕΟΚ του Συμβουλίου), του σημείου 6 (οδηγία 86/188/ΕΟΚ του Συμβουλίου) και του σημείου 28 (οδηγία 93/104/ΕΚ του Συμβουλίου) του παραρτήματος XVIII της συμφωνίας για τον ΕΟΧ διαγράφονται.
   Άρθρο 2
   Η παρούσα απόφαση αρχίζει να ισχύει στις 16 Μαρτίου 2013, υπό την προϋπόθεση ότι έχουν πραγματοποιηθεί όλες οι κοινοποιήσεις που προβλέπονται στο άρθρο 103 παράγραφος 1 της συμφωνίας για τον ΕΟΧ (7).
   Άρθρο 3
   Η παρούσα απόφαση δημοσιεύεται στο τμήμα ΕΟΧ και στο συμπλήρωμα ΕΟΧ της Επίσημης Εφημερίδας της Ευρωπαϊκής Ένωσης.
   
      Βρυξέλλες, 15 Μαρτίου 2013.
      
         
            Για τη Μεικτή Επιτροπή του ΕΟΧ
         
         
            Ο Πρόεδρος
         
         Gianluca GRIPPA
      
   
   
      (1)  ΕΕ L 229 της 7.9.1977, σ. 12.
   
      (2)  ΕΕ L 245 της 26.8.1992, σ. 23.
   
      (3)  ΕΕ L 137 της 24.5.1986, σ. 28.
   
      (4)  ΕΕ L 42 της 15.2.2003, σ. 38.
   
      (5)  ΕΕ L 307 της 13.12.1993, σ. 18.
   
      (6)  ΕΕ L 299 της 18.11.2003, σ. 9.
   
      (7)  Δεν έχουν αναφερθεί συνταγματικές απαιτήσεις.